recursal/SuperWikiNEXT-32B huggingface dataset:
**Арсен Дедиќ** (хрватски: *Arsen Dedić*; 28 јули 1938

, Шибеник - 17 август 2015

, Загреб) — хрватски композитор, поет, флејтист, пејач, текстописец, аранжер, диригент и музички продуцент. Свири на клавир, гитара и флејта.

Роден е на 28 јули 1938 во Шибеник, во српска фамилија. Негова сопруга е познатата хрватска пејачка Габи Новак, со која заедно имаат изведено бројни свои композиции. Татко е на две деца - Сандра и Матија. Дедиќ гимназија завршил во родниот град, како и средно музичко училиште. Во Загреб започнал да студира право, но ги прекинал студиите и се запишал на Музичката академија на која дипломирал во 1964 година.

На почетокот од својата музичка кариера настапувал како пејач во повеќе вокални групи, свирел во ансмабли на популарна и џез музика, а напоредно пишувал и текстови за песни на други композитори и пејачи. На музичките фестивали во сите порашени југословенски простори започнал да учествува во 1963 година, кога се појавил како кантавтор на Сплитскиот фестивал. Веќе следната ги објавил антологоските песни „*Куќа покрај морето*" и „*Moderato cantabile*", а го приредил и својот прв рецитал.

Арсен Дедиќ се смета за еден од втемелувачите на Загребската школа на шансоната, а авторската песна претставува негов основен израз. Пишувал и шлагери, песни за деца, песни за далматински „клапи" (групи), музика за телевизија, филм и театар, за рекламни спотови итн. Автор е на мјузиклот „*Lady Šram*". Има одржано концерти во многу европски земји, во Северна и Јужна Америка, а бил на дури 9 турнеи низ Русија (најмногу во земји од поранешниот СССР). Добитник е на голем број награди од областа на популарната, сценската и филмската музика. Има добиено и награда на Хрватска за животно дело.

Член е на Хрватското друштво на композитори и на Хрватското друштво на писатели.

Има објавено десетина книги поезија, негови песни се преведени на повеќе странски јазици, а е застапен и во антологии на хрватската поезија. Книгата стихови „*Брод во шише*", објавена во 1971 година, до денес е продадена во над 60.000 примероци. Објавил и две графичко- поетски мапи, а пишувал често и за деца.

Починал во Загреб на 17 август 2015 на 77-годишна возраст во КБЦ Загреб како последица на повеќе компликации (црн дроб, бубрези, бели дробови) од операцијата на колкот една година порано.

Наводи
------

1. ↑  Lopušina, Marko (16 October 2008). „Arsen Dedić: Beograd me stvorio". *Večernje novosti* (српски). Посетено на 2012-06-28.
2. ↑  Politika.rs, Milutin Dedić gospodar vetrova-Kuća za oblake Архивирано на 20 јануари 2012 г. Miloš LAZIĆ

Надворешни врски
----------------

|  |  |
| --- | --- |
| Ризница | „Арсен Дедиќ" на Ризницата ? |

* Матична страница (хрватски)
* Арсен Дедиќ на  Семрежната филмска база на податоци (англиски)

* Арсен Дедиќ на Discogs (англиски)
* Compositions by Arsen Dedić

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 47571522
* LCCN: n81033644
* ISNI: 0000 0000 7860 3099
* GND: 119433915
* MusicBrainz: 458a132a-ecca-4301-a7a4-6dcc6bdfc56f
* NKC: jx20050614001

 |

 |
**Арсенчо Алексовски** (12 јануари 1961, Неготино) бил поранешен градоначалник на Општина Крива Паланка.

Образование
-----------

Дипломирал на Правниот факултет при Универзитетот „Св. Кирил и Методиј" во Скопје во 1986 година.

Кариера
-------

Ја започнува својата кариера како раководител на правната служба во Шумското стопанство „Осогово" во Крива Паланка, каде што совесно и професионално ја вршел својата дејност сè до 1991 година.

Од 1991 до 1993 работи како инспектор во МВР, по што се вработува во Траншпед комерц, како раководител на филијалата „Деве Баир", на која позиција останува сè до 2006 година.

Потоа формира сопствена компанија – Траншпед Трејд ДООЕЛ – Скопје, која до ден денес успешно работи и функционира, а во неа има вработено околу 40 лица.

Член е на ВМРО-ДПМНЕ од 1990 година и е прв претседател на општинскиот комитет во Крива Паланка. Во повеќе пати бил делегат на конвенции и конгреси на партијата. 
За време на парламентарните избори 2006 година бил шеф на општинскиот изборен штаб на ВМРО-ДПМНЕ, а на изборите 2008 година бил заменик шеф на изборниот штаб во Крива Паланка.

Во 2009 година станува градоначалник на Општина Крива Паланка, а го добива и вториот мандат во 2013 година.

Живот
-----

Оженет е со Лидија Алексовска и има три деца.
**Бранислав „Бранко" Станковиќ** (31 октомври 1921 – 20 февруари 2002 година) бил фудбалер и менаџер на босанските Срби, од Сараево.

Играчка кариера
---------------

### Клуб

Кариерата ја започнал во СК Славија Сараево, како младински играч во 1936 година. Во 1941 година избегал од Сараево и се приклучил на најуспешниот предвоен клуб на Југославија, БСК Белград и играл во Српската лига за време на војната. Во 1946 година дошол во Црвена Ѕвезда, каде што се етаблирал како еден од најдобрите дефанзивци во Првата југословенска лига. Станковиќ одиграл 195 натпревари, со 14 постигнати голови.

### Репрезентација

Станковиќ главно играл за Црвена Ѕвезда и имал 61 натпревар за Југославија. Учествувал на два Светски купови и освоил сребрен медал на секоја од Олимписките игри во 1948 година и на Олимписките игри во 1952 година. Неговиот последен интернационален натпревар беше пријателскиот натпревар во ноември 1956 година на гости против Англија.

Станковиќ е еден од најелегантните одбранбени играчи во своето време. Поради неговиот стил на игра, тој го доби прекарот **Амбасадор**. Неговиот стил на игра го копираат играчи како Бруно Белин, Милован Ѓориќ, Фахрудин Јусуфи, Петар Кривокуќа. Тој беше силен, брз и многу храбар играч, исто така добар удар со глава.

Тој се пензионираше во 1958 година пред неговиот 37-ми роденден.

Менаџерска кариера
------------------

Својата менаџерска кариера Станковиќ ја започнал во Сараево во 1960 година, како менаџер на Железничар. Подоцна, тој раководи со Црвена звезда Белград и со нив стигна до финалето на Купот на УЕФА во 1979 година. Покрај Црвена звезда, тој раководеше и со голем број тимови во различни земји, како што се Фенербахче СК и Бешикташ ЈК во Турција, ФК Порто во Португалија, АЕК Атина, Арис Солун и ПАОК Солун во Грција. Тој исто така беше тренер на Железничар Сараево, Олимпија Љубљана и ФК Војводина во магиите. Во текот на 1966 година, тој беше и ко-менаџер на репрезентацијата на Југославија заедно со Александар Тирнаниќ, Миљан Миљаниќ, Рајко Митиќ и Вујадин Бошков.

Тој е познат и по инцидентот со еден од најпопуларните југословенски играчи во тоа време, Драган Стојковиќ Пикси. Станковиќ се повлече од раководството во 1989 година.

Приватен живот
--------------

Имал диплома по физичко образование. Беше оженет и имаше два сина Драган и Ратко.

Признанија
----------

### Играч

**БСК Белград**

* Српска фудбалска лига : 1942–43, 1943–44

**Црвена звезда Белград**

* Југословенска прва лига : 1951, 1952–53, 1955–56, 1955–57
* Куп на Југославија : 1948, 1949, 1950 година

### Менаџер

**Војводина**

* Југословенска прва лига : 1965–66

**АЕК Атина**

* Суперлига Грција : 1970–71

**Црвена звезда Белград**

* Југословенска прва лига : 1979–80, 1980–81

**Фенербахче**

* Турска Супер лига : 1982–83
* Турски куп : 1982–83

**Бешикташ**

* Турска Супер лига : 1985–86

Наводи
------

1. ↑  Branislav "Branko" Stankovic - International Appearances - RSSSF
2. ↑  „Branko Stanković". *Olympedia*. Посетено на 13 October 2021.
3. ↑  „Player Database". *eu-football.info*. Посетено на 2021-05-22.

Надворешни врски
----------------

* 

* Бранко Станковиќ на National-Football-Teams.com
Симбол на Здружението на граѓани "Антички Македонци" од Богданци.
Здружението на граѓани ***Антички Македонци*** од Богданци е македонска невладина организација чија главна цел е иницирање, унапредување и развивање на разни активности заради остварување на масовна афирмација на македонската историја и култура од античко време до денес.

Здружението на граѓани „Антички Македонци" од Богданци е со седиште во Богандци и е регистрирано на 26 јули, 1993 година врз основа на член 16 од Законот за општествените организации и здруженија на граѓани. Претседател на здружението е Васил Иљов.

Членска книшка на Здружението.
Како посебна задача на здружението се наведува афирмирањето на тезата за континуитет на македонскиот народ од античко време до денес, како и истражување и проучување на историјата и културата на македонскиот народ од античко време до денес.

Во преамбулата на Статутот на здружението, стои дека една од дејноста на здружението ќе биде насочено кон *преиспитување на историјата и културата на македонскиот народ од античко време до денес*.

Здружението е против официјалната историска наука на Република Македонија и се бори за ревизија на историјата со поголема афирмација на тезата за директен континуитет со антиката.

Извори
------

1. ↑  Член 2 од "Статутот на здружението на граѓани "АНТИЧКИ МАКЕДОНЦИ" - Богданци
2. 1 2  Член 9 од "Статутот на здружението на граѓани "Антички Македонци" - Богданци
3. ↑  Преамбула на "Статутот на здружението на граѓани "АНТИЧКИ МАКЕДОНЦИ" - Богданци, дел Образложение, параграф 1

Надворешни врски
----------------

* Официјалното мрежно место на Здружението на граѓани „Антички Македонци" од Богданци. Архивирано на 3 јануари 2008 г.
**Ѓурѓулешт** молдавски: *Giurgiulești*) — село и општина во реонот Кахул, јужна Молдавија и граничен премин на молдавско-романската граница. Оддалечено е 10 км од градот Галац.

Географија
----------

Месноста е најјужната точка во Молдавија, на местото каде реката Прут се влева во Дунав, на границата со Романија и Украина. Општината се состои исклучиво од селото Ѓурѓулешт.

Стопанство
----------

Ѓурѓулешт е единственото молдавско пристаниште на Дунав. Во 2006 г. е изграден нафтено складиште.

На 25 км од Ѓурѓулешт се наоѓа и местото на идниот аеродром кој ќе ја опслужува Долнодунавската метрополитенска област.

Демографија
-----------

Селото има население од 3.074 жители. Според пописот од 2004 г. Ѓурѓулешт има 2.995 жители, од кои 2.936 (98%) се Молдавци/Романци и 59 (2%) останати (15 Украинци, 15 Гагаузи, 10 Руси итн.).

Во 1930 г. селото броело 1.944 жители, од кои 1.914 (98,5%) биле Романци, а 30 (1.5%) од други народности (4 Руси, 6 Гагаузи, 8 Бугари, 9 Роми, 2 Грци и 1 Унгарец). месноста Рени од реонот Исмаил.

Поврзано
--------

* Прут
* Крајни точки на Молдавија

Наводи
------

1. ↑  Попис 2004 - Демографски, национални, јазични и културни особености — Национална статистичка служба на Молдавија

* "Giurgiuleşti, Republica Moldova" Архивирано на 10 март 2007 г. — *Jurnalul Naţional*, 14 октомври 2006

Надворешни врски
----------------

|  |  |
| --- | --- |
| Ризница | „Ѓурѓулешт" на Ризницата ? |

* Портал на Ѓурѓулешт
* Меѓународно слободно пристаниште Ѓурѓулешт
**„Војник на судбината"** (англиски: *Soldier of Fortune*) — американски филм од 1955 година, во режија на Едвард Дмитрик (Edward Dmytryk) по сценариото на Ернест К. Ган (Ernest K. Gann), засновано врз истоимениот роман. Главните улоги ги толкуваат: Кларк Гејбл (Clark Gable), Сузан Хејворд (Susan Hayward), Мајкл Рени (Michael Rennie) и Џин Бери (Gene Barry).

Синопсис
--------

Џејн Хојт (ја игра ) заминува во Хонгконг за да го пронајде сопругот, фотографот Луис, кој исчезнал пред три месеци. Откако дознава дека кинеската влада го држи во заробеништво, таа бара помош од криумчарот Хенк Ли (го игра Гејбл), човек кој е подготвен да направи сè за пари. Меѓу нив веднаш се раѓа двострана привлечност, но Џејн не сака да го остави сопругот на цедило. За да го освои нејзиното срце, Хенк мора да се потруди да го спаси Луис...

Наводи
------

1. ↑  HRT, Plaćenik, američki film (12) (1955.) - Zlatno doba Hollywooda (пристапено на 20.2.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Андреј Петрески** (1997, Скопје, Република Македонија) — македонски обоист.

Музичко образование и кариера
-----------------------------

Андреј Петрески е роден во 1997 година, во Скопје. Основното и средното музичко образование ги завршил во ДМБУЦ „Илија Николовски-Луј" во класата на проф. Надица Ристиќ. Во текот на школувањето учестувал на повеќе државни и меѓународни натпревари на кои освоил неколку награди. Исто така, тој е дел од неколку проекти меѓу кои и „Младинскиот супер оркестар" со кој настапил во Љубљана, во Белград и во Скопје. Во 2015 година се запишал на Факултетот за музичка ументост во Скопје, во класата на проф. Гордана Јосифова-Неделковска. Тој е дел од Дувачкиот квинтет при Факултетот за музичка уметност, а настапувал и со камерниот оркестар „Саша Николовски-Ѓумар" при Музичката младина на Македонија. Освен тоа, тој соработува и со Македонската опера и балет, со Црногорскиот симфониски оркестар и со Македонската филхармонија. По дипломирањето во 2019 година, ја започнал соработката со Сараевската филхармонија, а од 2020 година станал нејзин член на местото прва обоа.

### Настапи

* Подиум на млади, Охридско лето 2021, Црква Св. Софија, Охрид, 10.7.2021 (заедно со Александар Хаџиевски)

Наводи
------

1. ↑  „Подиум на млади", 61 Фестивал Охридско лето / Ohrid Summer Festival.
2. ↑  „Подиум на млади", 61 Фестивал Охридско лето / Ohrid Summer Festival.
**Војна и мир** е советски филм од 1966 година, во режија на Сергеј Бондарчук, снимен врз основа на романот на Лав Толстој „Војна и мир". Сценариото го напишале Сергеј Бондарчук и Василиј Соловјов, а музиката била дело на Вјачеслав Овчиников. Во главните улоги настапуваат: Сергеј Бондарчук, Људмила Савелева и Вјачеслав Тихонов. Филмот трае дури 427 минути. Во 1969 година, филмот ја добил наградата „Оскар" за најдобар филм од неанглиското говорно подрачје, а бил номиниран уште во категоријата „најдобро уметничко уредување". Истата година, филмот го освоил и „златниот глобус" во категоријата „најдобар странски филм", а покрај тоа, филмот освоил уште четири други награди.

Режисерско сценарио на „Војна и мир"
Костим користен за време на снимањето

Содржина
--------

Филмот претставува екранизација на истоимениот роман на Толстој и во него се прикажуваат две паралелни приказни: едната се однесува на големата љубов меѓу Наташа Ростова (ја глуми Савелева) и кнезот Андреј Болконски (го глуми Тихонов), кој подоцна трагично го губи животот во војната против Наполеон, а потоа се мажи за грофот Пјер Безухов (го глуми Бондарчук). Другата приказна е во врска со големата војна на руската и француската армија, која под водство на императорот Наполеон влегува во Москва, но подоцна мора да се повлече, трпејќи големи загуби. Војната кулминира со големата битка кај Бородино.

Наводи
------

1. ↑  IMDB, War and Peace (1966) (пристапено на 30.9.2014)
2. ↑  IMDB, War and Peace (1966) (пристапено на 30.9.2014)
|  |
| --- |
|  |
| Оваа статија е дел од целината |
| Историја на Македонија |
| Праисторија

Младо камено времеМетално време
 |
| Антика

Филип II МакедонскиАлександар III Македонски
Хеленистичка култураМакедонија во Римската Империја
 |
| Среден век

Македонски СловениМакедонска Славинија
Самоилово царство
Севастокрар Стрез
Прилепско Кралство
 |
| **Османлиска Македонија**

Карпошово востание
Разловечко востание
Кресненско (Македонско) востание
Македонска револуционерна организација
Илинденско востание
 |
| Современа Македонија

Независна Држава Македонија
Народноослободителна борба
АСНОМСоцијалистичка Република МакедонијаСкопски земјотрес 1963
 |
| **Независна Македонија**

Референдум за независност
Воен конфликт, 2001
 |
| Список: Историјата на Македонија по години |
| * п
* р
* у
 |

Остатоци од материјалната култура во Македонија од античкиот период има ширум целата нејзина територија. Позначајни остатоци од градови има во:

* Хераклеја
* Стоби
* Лихнид
* Пела
* Ајга
* Дион
* Скупи
* Стибера

Со остатоци од античкиот период се среќаваме уште со предмети кои датираат од 6 век пред н.е. Такви се на пример пронајдените релјефи во камен од Солун. Тоа се Момче од Солун и Девојче од Солун. Исто така од Кожани од 4 век пред н.е. среќаваме релјеф на македонско семејство во типична македонска облека

Остатоци има и од елементите кои ја сочинуваат државноста на Македонците. Така на пример е монета на Александар 1 Филхелен (498-454 година п.н.е.). Тој својот епитет "Филхелен" во тоа време го имале само странците во грчките држави, што е најдобра потврда дека Македонците не биле од хеленско потекло.

Од матерјалната култура на античките Македонци посебно се значајни археолошките наоѓалишта во Требениште (Охридско), веќе споменатите остатоци од Синдос (кај Солун) и Кралските гробници од Кутлеш (Вергина)

Сите тие остатоци одат во прилог на фактот дека Античките Македонци како посебен народ имале свој јазик и култура, а се одликувале од другите народи и племиња и по својата облека, обичаите и начинот на војувањето.

Интересни остатоци од античкиот период на територијата на Македонија наоѓаме во врска со македонската држава и македонските владетели, колуминирајќи со владеењето на Александар Македонски.

Наводи
------

1. ↑  Ристовски, Блаже (2009). *Македонска енциклопедија*. Скопје: МАНУ. стр. 68–70. ISBN 978-608-203-023-4. OCLC 499142958.CS1-одржување: датум и година (link)
**Арсо Унуфриев Србиноски** (1924 во Мешеишта, Охридско — јули 1945 во Белград) македонски партизан, учесник во НОБ.

Животопис
---------

Арсо Унуфриев Србиноски е роден во селото Мешеишта. Се занимавал со земјоделие. Организирано работи како младински работник од 1943 година. Во НОБ стапува на 11 октомври 1944 година. Како борец на Првата македонска ударна бригада, учествува на Сремскиот фронт, каде тешко се разболува. Умира во воената болница во Белград во јули 1945 година.

Наводи
------

1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Асе** (̣германски: *Asse*) — поранешна општинска заедница во округот Волфенбител, во сојузната покраина Долна Саксонија, Германија. Се наоѓа околу 10 километри југоисточно од Волфенбител. На 1 јануари 2015 година била споена со општинската заедница Шепенштет и ја создале новата општинска заедница Елм-Асе.

Грб на Асе
Била именувана по ридскиот масив Асе. Нејзиното седиште било во селото Ремлинген.

Општинската заедница Асе се состоела од следниве општини:

1. Денкте
2. Хедепер
3. Кисенбрик
4. Ремлинген
5. Роклум
6. Земенштет
7. Витмар

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 235646658
* GND: 4331206-8

 |

 |

|  |  |
| --- | --- |
| Stub icon | *Оваа статија за место во Долна Саксонија е никулец. Можете да помогнете со тоа што ќе ја проширите.** п
* р
* у
 |
**„*В село се чешма градеше*"** — македонска народна песна. Песната е посветена на некојаси чешма која била градена во некое село и за веселбата на селаните околу чешмата.

Текст
-----

-В село се чешма градеше,  

голем се џумбуш правеше.  

Лиду, лиду лиду, ли ду ду,  

голем се џумбуш правеше.

В село се чешма градеше,  

на крај село до јаворот.  

Лиду, лиду лиду, ли ду ду,  

на крај село до јаворот.

Каков им беше мајсторот,  

чешмата што ја направи?  

Лиду, лиду лиду, ли ду ду,  

чешмата што ја направи.

Чешмата што ја направи,  

како ѝ тури чепурот.  

Лиду, лиду лиду, ли ду ду,  

како ѝ тури чепурот.

Надворешни врски
----------------

* В село се чешма градеше (текст и музика) на pesna.org преку web.archive.org
**Арсеницин А** е природен соединение на арсен со молекуларна формула C3H6As4O3. Првпат бил изолиран од *Echinochalina bargibanti*. Соединението содржи структура на кафез слична на структурата на адамантинот во кој четири метанетрил јаглероди се заменети со атоми на арсен и три од шестте метиленски мостови се заменети со кислородни атоми. Арсеницинот А претставува прво полиарсенично соединение пронајдено во природата. Арсеницинот А е активен против промелоцитната леукемија во пониски концентрации од арсен триоксид.

Наводи
------

1. ↑  Mancini, Ines; Guella, Graziano; Frostin, Maryvonne; Hnawia, Edouard; Laurent, Dominique; Debitus, Cecile; Pietra, Francesco (2006). „On the First Polyarsenic Organic Compound from Nature: Arsenicin a from the New Caledonian Marine Sponge *Echinochalina bargibanti*". *Chemistry: A European Journal*. **12** (35): 8989–94. doi:10.1002/chem.200600783. PMID 17039560.
**Асексуалност** означува недостиг на сексуална желба и привлекување. Луѓе, коишто чувствуват постојано недостаток на сексуално привлекување и желба за сексуален контакт се нарекуваат асексуални. Во науката има спорови дали асексуалноста е сексуална дисфункција или вид на сексуална ориентација.

Асексуалното поведение (воздржувањето од сексуални контакти) не е задолжително обврзано со фактичка асексуалност. Кога асексуалното поведение е како резултат од личен избор и погледи, тоа се нарекува целибат. Целибатот е карактеристичен за определени претставници на некои религии (пр. православните монаси, католичките свештеници) и култури.

Често асексуалното поведение е резултат од несакањето на некои луѓе да ја прифатат сопствената хомосексуалност од една страна, и недостигот на интерес кон спротивниот пол, од друга.

Оние коишто ја разгледуваат асексуалноста како сексуално нарушување, посочуваат различни причини за нејзината појава, меѓу кои: преживеано сексуално насилство, сексуална репресија (поради хомосексуалност и др.), хормонални проблеми и др.

Голем дел од асексуалните луѓе не ја прифаќаат дефиницијата "нарушување", тврдејќи дека состојбата не им предизвикува чувства на незадоволство, страдање и несреќа. Често истакнуван аргумент е, дека во минатото слични категоризации биле користени наспроти хомосексуалноста, а денес науката ја разгледува како легитимна сексуалност.

Дефинитивен став за карактерот на асексуалноста не може да биде даден, поради недостигот на квалитетни испитувања во областа.
Иконата „Црна Богородица Ченстоховска"
**Јасна Гора** (полски: *Jasna Góra*, изг. *јасна гура*) е манастирска црква која се наоѓа во градот Ченстохова, Полска. Христијанскиот храм е едно од најпознатите светилишта посветени на Пресвета Богородица и место кое често е посетувано од страна на поклониците од целиот христијански свет. Иконата „Црна Богородица Ченстоховска", која според митот има чудотворна моќ, е едно од најскапоцените богатства на комплексот.

Манастирот е основан во 1382 година, од страна на редот Павлини кои дошле од Унгарија по покана на ополскиот војвода Владислав. Манастирот е една од најголемите туристички атракции во земјата. На иконата, во која Пресвета Богородица е насликата заедно со малиот Исус претставувала пример за изработување на многу аналогни икони во православниот свет. Чудотворенијата на иконата се потпираат пред сè на опсадата на градот во времето на шведската инвазија на земјата, во кој Полјаците на крај излегле како победници, принудувајќи ја Шведска да се повлече.

Наводи
------

1. ↑  *„Портал на Ченстохова". © Urząd Miasta Częstochowy, Śląska 11/13, 42-217 Częstochowa. Посетено на 2008-10-22.*
2. ↑  *„Jasna Góra". copyright 1998-2008 Copyright by Klasztor OO. Paulinów Jasna Góra - Częstochowa. Посетено на 2008-10-22.*

* План на манастиротПлан на манастирот
* Манастирот Јасна ГораМанастирот Јасна Гора
* Сводови во базиликатаСводови во базиликата
* Собор пред манастиротСобор пред манастирот

Надворешни врски
----------------

* Портал на Јасна Гора
* Манастир Јасна Гора — портал „Свети одредишта"

Координати: 50°48′45″N 19°05′50″E﻿ / ﻿50.81250° СГШ; 19.09722° ИГД﻿ / 50.81250; 19.09722

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 122361695
* LCCN: n50065729
* ISNI: 0000 0001 2331 1758
* GND: 1050207300
* BIBSYS: 90636128
* NKC: kn20050506081

 |

 |
*За други значења видете ВМРО (појаснување)*

**ВМРО - СДРМА** била македонска конспиративна младинска организација создадена на иницијатива и под водство на Глигор Крстески, со цел да се бори за отцепување на НР Македонија од Југославија, ослободување на неослободените делови и обединување во **Самостојна Држава Република Македонија** (СДРМ) со поддршка од САД и од другите западни сили, под покровителство на Америка. Тоа било вградено во името на Организацијата - **СДРМА**. Обединета Македонија се предвидувало да биде граѓанска држава од типот на западните демократии. До средината 1947 година, организацијата изградила организациска мрежа по систем на тројки, во Прилеп и во Прилепско. Организацијата пред крајот на 1947 година била разоткриена, а водечките личности биле уапсени и биле осудени и нејзината дејност прекината.

Наводи
------

1. ↑  Глигор Крстески, Моето досие, Скопје, 2002
2. ↑  *Сто години ВМРО, златна книга, Скопје, 1993*
3. ↑  Иван Катарџиев, Сто години од формирањето на ВМРО, сто години револуционерна традиција, Скопје, 1993
| Асам |
| --- |
| Asam- অসম |
| Држава: | Индија |
| Главен град: | Диспур |
| Површина: | 78.438 км2 |
| Население: | 31.169.272 *(2011)* |
| Густина на население: | 397 жит/км2 |
| Јазик: | асамски , бодо и карби |
| Религија: |  |
| Мрежно место: | assam.gov.in/ |
| Мапа |
| Положба на Асам во ИндијаПоложба на Асам во Индија |

Сибидол храмот во Сибсагар
Ранг Гар во Сибсагар
**Асам** е сојузна држава во Индија со површина од 78.438 км2 и 31.169.272 жители (сос: 2011). Се наоѓа на југоистокот на Индија на источните Хималаи. Асам го опкружуваат другите североисточни држави како Аруначал Прадеш, Нагаланд, Манипур, Мизорам, Трипура и Мегалаја. Трговски центар на Асам Гувахати претставува врска со североисточните држави нарекувани и „седум сестри". Тие држави се поврзани со остатокот на Индија со тесен коридор т.н „пилешки врат". Асам граничи и со Бутан и Бангладеш.

Асам произведува меѓу најфините и најскапите чаеви на светот. Чајната индустрија ја развиле Англичаните во текот на колонијалниот период. Донесувале работна сила од Бихар и Ориса и со тоа ја менувале демографската слика на регионот. Асам произведува и значајни количини на нафта и гас. Асам е второ место во светот на кое е откриена нафта (по САД).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Сојузни држави и територии на Индија |
| --- |
|  |
| Сој. држави | 
* Андра Прадеш
* Аруначал Прадеш
* Асам
* Бихар
* Гоа
* Гуџарат
* Западен Бенгал
* Карнатака
* Керала
* Мадја Прадеш
* Манипур
* Махараштра
* Мегалаја
* Мизорам
* Нагаланд
* Одиша
* Пенџаб
* Раџастан
* Сиким
* Тамил Наду
* Телангана
* Трипура
* Утар Прадеш
* Утараканд
* Харајана
* Химачал Прадеш
* Чатисгар
* Џарканд

 | Индија |
|  |
| Сој. територии | 
* Андамани и Никобари
* Дадра и Нагар Хавели
* Даман и Диу
* ПТ Делхи
* Ладак
* Лакадиви
* Пондишери
* Чандигар
* Џаму и Кашмир

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 144235172
* LCCN: n79090160
* ISNI: 0000 0000 9745 4965
* GND: 4003249-8
* SUDOC: 035083018
* BNF: cb13165809h (податоци)
* NKC: ge773783

 |

 |
**Јасмина Мукаетова** (родена на 3 декември 1981 година во *Кавадарци*) — македонска турбо фолк и популарна музичка пејачка. Во 2007 година, таа спроведе светска турнеја, настапувајќи пред голема публика од дијаспората.

Живот
-----

Јасмина Мукаетова долги години се занимава со македонска фолк сцена. Досега беше многу успешна како пејачка. Родена е во Кавадарци, Република Македонија, каде ги заврши и основното музичко образование и гимназиските студии. Студирала на Филозофски факултет во Скопје.

Нејзиното прво искуство со пеење беше на познатиот фестивал Про фест, што се одржа во Пробиштип, каде што од жирито и публиката беше награден со „најдобриот новодојденец". Во 1998 година, таа учествуваше во претселекцијата на Македонија за песна на Евровизија, бидејќи во тоа време беше концентрирана на кариера за поп-пеење, сè до 2001 година, кога се трансформираше во пејачка на народна музика. После тоа, следеа многу светски турнеи, како на пример во Германија, Шведска, Швајцарија и Австралија.

Наводи
------

1. 
2. Архивирано на 10 февруари 2012 г.
КартаАнтанија
**Антанија** — доцноантички град во Македонија, кој се наоѓал на 32 км источно од Хераклеја, во јужно Мариово, на Црна Река.

Тоа е всушност голем кастел, во кој во неговото јужно подножје се оформила урбана населба. Овој кастел имал обѕидие со кули и порти и една базилика во центарот. Административно градот припаѓал на Македонија I. За локацијата на овој град се пронајдени натписи кои зборувале за Антанија. Вториот натпис, најден во Стоби, помогнал да се лоцира територијата која во раното царско време била врзана за Линк. Според истражувањата на еминентниот македонски археолог Виктор Лилчиќ остатоците и рушевините од античкиот и средновековен македонски град Антанија, кој бил и седиште на епископија, со големи градби на 2 базилики и повеќе други градби, се наоѓаат и се наоѓаат во месноста Градот на рид веднаш над левиот брег на Црна Река во Мариово, a низ него минувал Еригонскиот Пат по кој минал Александар Македонски на враќање од походот против Трибалите.

Антанија и денес останува титуларна епископија, под тековно водство на Партениј Антаниски, игумен на Бигорскиот манастир.

Местоположба
------------

Градот се наоѓа лево од регионалниот пат 1107, пред Расинбеговиот мост, во атарот на селото Манастир.

### Пристап

До месноста може да се дојде преку асфалтниот регионален пат од градот Прилеп. Откако ќе се одмине селото Дуње, а пред Расинбеговиот мост се скршнува лево по земјен пат. На блискиот рид наречен Градот се наоѓаат остатоците од древниот град Антанија, чии остатоци јасно се забележуваат на сателитските снимки.

Галерија
--------

* Остатоци од градбата на епископската базилика во Антанија, во МариовоОстатоци од градбата на епископската базилика во Антанија, во Мариово
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија
* Остатоци од градби во АнтанијаОстатоци од градби во Антанија

Наводи
------

1. ↑  *Микулчиќ, Антички градови во Македонија, Скопје 1999, 13.*
2. ↑  *F. Papazoglu, Македонски градови у римско доба, Скопје, 1957, 198 - 199*

Надворешни врски
----------------

* Антанија на Ризницата ?

| * п
* р
* у
Антички градови во Македонија |
| --- |
| 
Антанија •
Астибо •
Аударист •
Бадеријана •
Баргала •
Билазора •
Лихнид •
Пелагон •
Скупи •
Стибера •
Стоби •
Тауресиум •
Транупара •
Хераклеја Линкестис •
Хераклеја Синтика
 |
**Бжецлав** (чешки: *Břeclav*; германски: *Lundenburg*; унгарски: *Leventevár*) — град во Јужноморавскиот крај на Чешката Република. Се наоѓа на реката Дија, околу 50 километри југоисточно од Брно, на границата со Австрија и во близина на границата со Словачка. Има околу 24.000 жители. Бжецлав е важен граничен и железнички премин со меѓународно значење.

Етимологија
-----------

Името на градот потекнува од чешкото име на основачот на локалниот замок, војводата Бретислав I. Поранешното германско име веројатно потекнува од името на словенското племе кое живеело во областа.

Географија
----------

Бжецлав се наоѓа на 55 километри југоисточно од Брно на границата со Австрија. Се граничи со австрискиот град Бернхардштал. Бжецлав се наоѓа на 10 километри северозападно од словачката граница кај Кути и околу 100 километри северно од австрискиот главен град Виена.

Бжецлав се наоѓа во низината на Долно Моравската долина во најтоплиот дел на земјата. Лежи на реката Таја. Во јужниот дел на општинската територија има дива густа шума составена од листопадни дрвја.

Наводи
------

1. ↑  „Městské muzeum a galerie Břeclav - Muzeum, Synagoga, Zámeček Pohansko, Lichtenštejnský dům". *www.muzeumbv.cz*. Посетено на 2022-07-26.
2. ↑  Břeclav, MěÚ (1409831533). „Lužní lesy". *Město Břeclav* (чешки). Посетено на 2022-07-26. Проверете ги датумските вредности во: `|date=` (help)
**Ганчо Пајтонџиев** (Велес, 30 јули 1907

 – Скопје, 20 декември 2002

) – вежбач во спортска гимнастика, наставник по физичко воспитување и етнокореолог. Член и инструктор на соколски организации (1920–1941). По Втората светска војна членувал во бројни фискултурни сојузи и здруженија, како стручно лице и автор на академски состави и слетски вежби. Како соработник на Институтот за фолклор, снимил преку 7.500 народни творби (10 јануари 1952 – 27 декември 1967), а значајни делови од нив се објавени во трите книги „Македонски народни ора", во соавторство со Живко Фирфов и самостојно.

Творештво
---------

* Македонски народни ора со кореографски знаци и терминологија, Кореографското писмо го составиле и оваа збирка ја уредиле Живко Фирфов и Ганчо Пајтонџиев, Скопје, книгоиздателство „Кочо Рацин", 1953;
* Македонски народни ора од Малешевско, Делчевско, Кочанско, Светиниколско, Штипско, Радовишко, Струмичко и Валандовско, книга

Наводи
------

1. ↑  *Македонска енциклопедија, том II*. Скопје: Македонска академија на науките и уметностите. 2009. стр. 1109. ISBN 978-608-203-024-1.
**Љубовна приказна** (англиски: *Love Story*) – американски филм од 1970 година, во режија на Артур Хилер. Сценариото го напишал Ерих Сегал. Главните улоги ги толкуваат: Рајан О'Нил, Али Мекгро, Реј Миланд, Џон Марли, Кетрин Балфур и Томи Ли Џонс.

Содржина
--------

Оливер Барет (го игра О'Нил), кој потекнува од угледно и богато семејство, студира право на Универзитетот Харвард. Тој се вљубува во интелигентната девојка Џени (ја игра Мекгро), која доаѓа од средната класа, но на таа врска се спротивставува конзервативниот татко на Оливер (го игра Миланд). Сепак, Оливер не ја напушта девојката со која набргу се венчава, по што живеат среќен, идиличен живот. Одненадеж, младиот брачен пар се соочува со страшна вистина: Џени е заболена од смртоносна болест, а лекарите предвидуваат дека таа ќе живее уште малку време.

За филмот
---------

Филмот постигнал голем комерцијален успех и до ден-денес претставува една од најпознатите љубовни приказни прикажани на филмското платно, а главните јунаци на филмот веднаш станале големи филмски ѕвезди. Филмот бил номиниран за наградата „Оскар" во повеќе категории, а победил само во категоријата за најдобра музика. Сепак, филмот освоил четири награди „Златен глобус" (за најдобар филм, режија, сценарио и музика). За своите улоги, О'Нил и Мекгро ја добиле италијанската награда „Давид", а Мекгро ја добила и наградата „Златен глобус".

Наводи
------

1. ↑  IMDb, Love Story (1970) (пристапено на 14.6.2017)
**Бејби, мора да заврне** е американска драма, филм од 1965 година во кој главната улога ја толкува Стив МекКвин, а режијата е на Роберт Малиган. Драматургот Хортон Фут, кој го напишал сценариото, дејството го засновал на неговата драма "Дамата која патува" (*The Travelling Lady*).

Содржина
--------

Жоржет Томас и нејзината шестгодишна ќерка Маргарет Роуз патуваат до еден мал град на југот од Тексас за да се сретнат со нејзиниот сопруг Хенри Томас, кој е пуштен од затвор по отслужување на казната за убиство на човек при една тепачка. Хенри е неодговорен рокабили пејач и гитарист.

Тој се обидува да направи дом за своето семејство, но Кејт Досон, стара немажена девојка која го одгледала откако му починале родителите, и понатаму е сериозно присутна во неговиот живот и се обидува да ги спречи неговите напори, заканувајќи се да го врати во затвор ако тој не ги исполни нејзините барања. Кога жената конечно ќе умре, Хенри во пијана состојба го уништува нејзиниот имот и го сквернави нејзиниот гроб. Тој се враќа во затвор, а Жоржет и Маргарет Роуз го напуштат градот со локалниот шериф Слим.

Улоги
-----

* Стив МекКвин како *Хенри Томас*
* Ли Ремик како *Жоржет Томас*
* Дон Мјуреј како *шерифот Слим*
* Џорџија Симонс како *Кејт Досон*
* Пол Фикс како *судијата Јуинг*
* Жозефин Хачинсон како *госпоѓа Јуинг*
* Рут Вајт како *Мис Клара*
* Чарлс Вотс како *г-дин Тилман*
* Керој Вејзи како *г-ѓа Тилман*
* Естел Хемсли како *Кетрин*, помошничка во домот на Кејт Досон
* Кимберли Блок како *Маргарет Роуз Томас*
* Зама Канингем како г-ѓа *Т.В. Смит*, старата дама во автобусот
* Џорџ Дан како касиер во ресторанот

Продукција
----------

Филмот е сниман на локации во градовите Беј Сити, Колумбус, Локхарт и Вартон во државата Тексас.

Насловната музичка нумера, што ја компонирал на Елмер Бернштајн, а текстот го напишал Ерни Шелдон, ја изведува Глен Јарбрoу за време на најавната шпица на филмот. Песната на Јарбрoу стигнала до 12 позиција на Билборд Хот 100 (*Billboard Hot 100*).

Наводи
------

1. ↑  *Variety*. Film review, January 13, 1965.

Надворешни врски
----------------

* *Бејби, мора да заврне*  на Семрежната филмската база на податоци
* 

* *Baby the Rain Must Fall* на филмската база TCM
* *Baby the Rain Must Fall* филмски исечок на Јутуб (*You Tube*)
**Баба Мразица со задача** (англиски: *Finding Mrs. Claus*) е американски филм од 2012 година, во режија на Марк Жан. Главните улоги ги толкуваат: Мира Сорвино, Вил Сасо и Лаура Вандервурт.

Содржина
--------

Баба Мразица (ја игра Сорвино) се чувствува занемарена од страна на својот мрзелив сопруг, па одлучува да оди во Лас Вегас за да му помогне на едно девојче, кое има голема желба за Божиќ. Но, Дедо Мраз (го игра Сасо) дознава за задачата на својата сопруга, па тргнува кон Градот на гревовите. Меѓутоа, нему не му оди сè според планот, така што Божиќ е во опасност.

Наводи
------

1. ↑  *Антена*, број 861, 26.12.2014, стр. 26.
2. ↑  *Антена*, број 862, 2.1.2015, стр. 20.
**Апостол Трајков Здравевски** (1924 во Бистрица, Битолско — 26 февруари 1944 во Мариово) — македонски партизан, учесник во НОБ.

Животопис
---------

Апостол Трајков Здравевски е роден во селото Бистрица. По занимање бил готвач. Во партизанските одреди доброволно пристапил на 8 ноември 1943 година. Член на СКОЈ, Апостол станал во 1942 година. Најдолго боравел со партизанските единици во Тиквешко. Подоцна припаѓал на Втората македонска бригада. Загинал во една борба на 26 февруари 1944 година во Мариово.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
**NGC 5342** — леќеста галаксија во соѕвездието Голема Мечка, заведена во Новиот општ каталог на длабоконебесни тела.

Објектот бил предмет и на други истражувања, па освен како NGC 5342 се споменува и како UGC 8776, MCG 10-20-41, CGCG 295-20.

Откривање
---------

Објектот е откриен на 19 март 1790 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.

Податоци
--------

### Податоци од набљудување

Според морфолошката класификација на галаксиите, NGC 5342 е од видот S0. Видливиот сјај со голо око изнесува 13,5 *m*, а оној во рамките на интервалот од минималната до максималната честота 14,5 *m*, додека површинскиот сјај изнесува 12,5 *m*/лм2. NGC 5342 има привидни димензии од 1,1' х 0,4'.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 51 м 25,9 с, а неговата деклинација, односно висината на лакот на тој агол, +59° 51' 50"". Положбениот агол на објектот е во износ од 152°.

Други поделби
-------------

Проучување на NGC 5342 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 49192. Во рамките на атласот на длабокото небо, Уранометрија 2000.00, објектот припаѓа на групата означена со бројот 49; додека во Каталогот на основни ѕвезди (GSC) е групиран под бројот 3857. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1409.

Поврзано
--------

* Портал: Астрономија

* Список на NGC објекти (5001-5500);
* Нов општ каталог;
* Голема Мечка (соѕвездие).

Наводи
------

1. ↑  Запис за NGC 5342 на *НАСА* (англиски)
2. 1 2 3  Students for the Exploration and Development of Space, поправени податоци за NGC {{{n}}}
3. ↑  NGC {{{n}}}, *SIMBAD*, Центар за астрономски податоци во Стразбур

Користена литература
--------------------

* Sulentic, Jack W. and William G. Tifft, "The Revised New General Catalogue of Nonstellar Astronomical Objects (RNGC)", Tucson, Arizona: University of Arizona Press, 1973. (4016,0).

Надворешни врски
----------------

* Прегледувач на длабокото небо — NGC 5342[*мртва врска*]
* Поправени информации за NGC 5342
* NGC 5342 — VizieR.
* NGC 5342 — Вонгалактичка база на податоци на НАСА
Сцена од игрите
**Античките олимписки игри** (грчки: *τὰ Ὀλύμπια*) биле церемонија со разни натпреварувања во спорт одржани во Стара Грција во чест на врховниот бог Зевс. Натпреварувачи биле претставници од хеленските градови-држави, но и Македонија. Олимписките игри биле сеопшт празник во стара Хелада. Првата Олимпијада била одржана во 776 п.н.е. и се одржувале на секои 4 години

Хелада
------

Меѓу разните свечености кои Хелените ги приготвувале за боговите најпозната е Олимпијадата. Тие се одржувале во Олимпија во храмот на Зевс. Во времето на игрите биле престанати сите војни помеѓу Хелените и имало мир според нивните обичаи и религија. Тие според преданијата траеле пет дена. Првиот ден имало церемонија со принесување жртви, вториот и третиот ден имало атлетиски натпревари, четвртиот ден имало трка со јавање коњи и петтиот се проглавусале победниците. Олимписките игри биле прекинати во 393 од н.е.. По пример на хеленските олимписки игри биле направени модерните олимписки игри во 1896 година.

Македонија
----------

За античкиот македонски врховен бог Диос македонскиот крал Архелај I го изградил храмот во Дион (во подонжјето на Олимп). Тука ги организирал *македонските Олимписки игри* кои биле пандан на хеленските.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**А1 Македонија** — македонско акционерско друштво од областа на телекомуникациите.

Историја
--------

Во октомври 2015 година официјално започнала со работа новото трговско друштво „Оне.Вип" настанато со спојување на двата оператора „Оне" и „Вип". Притоа, во новата фирма, Телеком Австрија поседувала 55% од акциите, додека 45% биле во сопственост на Телеком Словенија. Во 2019 година, името на „Оне.Вип" било променето во „А1 Македонија".

Организација и менаџмент
------------------------

Главни извршни директори на А1 Македонија биле:

* Методија Мирчев

Активности
----------

„А1 Македонија" нуди услуги во мобилната телефонија, фиксната телефонија, телевизијата и информациско-комуникациската технологија (*A1 Cloud Mesaaging*, виртуелниот приватен сервер *A1 VPS*, виртуелната клауд инфраструктура *Exoscale*, апликацијата за масовно испраќање СМС-пораки итн.). Исто така, во 2020 година, „А1 Македонија" ги претставила првата виртуелна продавница на македонскиот пазар за мобилна телефонија - „А1 Лајв шоп" (*A1 Live Shop*), како и „Славчо", виртуелниот експерт заснован врз вештачка интелигенција.

Наводи
------

1. ↑  „Оне.Вип официјално стартуваше со работа", *Економија и бизнис*, година 18, број 208, октомври 2015, стр. 10.
2. 1 2  Кирко Бошкоски, Интервју со Методија Мирчев, „Нашите корисници се нашата инспирација", *Економија и бизнис*, година 22, број 266, октомври 2020, стр. 12-17.
Светли бои од оваа грануална отровна жаба која е сигнал на претпазливост од грабливци од нејзината токсичност.
**Апосемијата** е предупредувачка обоеност. Тоа е вид адаптација при која животните кои поседуваат некој ефикасен заштитен механизам воедно имаат тело обоено мошне впечатливо. Силните и впечатлици бои, поточно комбинациите на боите имаат значење на сигнали, кои предупредуваат на присутната опасност од отрови и на други животни опасности за оние животни кои ќе се обидат да ги нападнат апосемично обоените организми.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
**NGC 5356** — спирална галаксија во соѕвездието Девица, заведена во Новиот општ каталог на длабоконебесни тела.

Телото било предмет и на други истражувања, па освен како NGC 5356 се споменува и како UGC 8831, MCG 1-35-52, CGCG 46-1, IRAS 13524+0534.

Откривање
---------

Телото е откриено на 2 февруари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.

Податоци
--------

### Податоци од набљудување

Според морфолошката класификација на галаксиите, NGC 5356 е од видот SBbc. Видливиот сјај со голо око изнесува 12,6 *m*, а оној во рамките на интервалот од минималната до максималната честота 13,4 *m*, додека површинскиот сјај изнесува 13,6 *m*/лм2. NGC 5356 има привидни димензии од 2,9' х 0,8'.

### Астрономски податоци

Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 54 м 58,3 с, а неговата деклинација, односно висината на лакот на тој агол, +5° 20' 0"". Положбениот агол на објектот е во износ од 15°.

Други поделби
-------------

Проучување на NGC 5356 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 49468. Во рамките на атласот на длабокото небо, Уранометрија 2000.00, објектот припаѓа на групата означена со бројот 241; додека во Каталогот на основни ѕвезди (GSC) е групиран под бројот 315. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 90.

Поврзано
--------

* Портал: Астрономија

* Список на NGC објекти (5001-5500);
* Нов општ каталог;
* Девица (соѕвездие).

Наводи
------

1. ↑  Запис за NGC 5356 на *НАСА* (англиски)
2. 1 2 3  Students for the Exploration and Development of Space, поправени податоци за NGC {{{n}}}
3. ↑  NGC {{{n}}}, *SIMBAD*, Центар за астрономски податоци во Стразбур

Користена литература
--------------------

* Hirshfeld, Alan, and Roger W. Sinnott, eds. Sky Catalogue 2000.0, Vol.2, Cambridge, Massachusetts: Sky Publishing Corp. and Cambridge University Press, 1985. (3098,238)

Надворешни врски
----------------

* Прегледувач на длабокото небо — NGC 5356[*мртва врска*]
* Поправени информации за NGC 5356
* NGC 5356 — VizieR.
* NGC 5356 — Вонгалактичка база на податоци на НАСА